呂宋島

呂宋島（他加祿語：Luzon），菲律賓轄。國中諸島，此爲最大。居菲律賓之北，其都馬尼拉亦於此。西瀕南中國海，東臨太平洋，北以巴士海峽望臺灣島。 史 呂宋居南中國海中，去漳州甚近。 洪武五年正月，遣使偕瑣裡諸國來貢。 永樂三年十月遣官齎詔，撫諭其國。八年與馮嘉施蘭入貢，自後久不至。 萬曆四年，官軍追海寇林道乾至其國，國人助討有功，復朝貢。 時佛郎機強，與呂宋互市，久之見其國弱可取，乃奉厚賄遺王，乞地如牛皮大，建屋以居。王不虞其詐而許之，其人乃裂牛皮，聯屬至數千丈，圍呂宋地，乞如約。王大駭，然業已許諾，無可奈何，遂聽之，而稍徵其稅如國法。其人既得地，即營室築城，列火器，設守禦具，為窺伺計。已，竟乘其無備，襲殺其王，逐其人民，而據其國，名仍呂宋，實佛郎機也。 貨殖 古早，閩人以其地近且饒富，商販者至數萬人，往往久居不返，至長子孫。 據